stanford-oval/wikipedia huggingface dataset:
AdventureQuest Worlds
Pelaaminen

Pelin ideana on seurata tarinan etenemistä ja taustalla kehittää hahmoaan. Pelissä on eri hahmoluokkia, joiden vaihtaminen on täysin vapaata. Pelissä suurin osa tavaroista ja ominaisuuksista vaatii määräajaksi ostettavan jäsenyyden.
Pelin viholliset ovat Monsuja, jotka yrittävät syödä pelaajan. Jotkut seisovat paikallaan, ellei niiden kimppuun hyökätä, mutta toiset käyvät pelaajan kimppuun heti hänet nähdessään. Taistelussa pelaaja käyttää erilaisia taitoja sekä automaatti-iskua, joka toimii muutaman sekunnin välein taitojen latautuessa. Eri taitoja saavutetaan eri hahmoluokissa ja hahmoluokkien tasojen (rank) myötä. Pelaaja voi paeta tilasta toiseen, mutta jos vihollisen kimppuun ei jää ketään, latautuvat tämän elämäpisteet takaisin täysiin. Pelissä on myös tehtäviä (quest), joita tekemällä saa pääosin rahaa ja tavaraa, joskus myös lahkopisteitä (reputation).
Pelaaminen > Lahkot

AQW:ssä voi valita puolekseen joko hyvän tai pahan, joilla molemmilla on omat varusteensa. Omaa asemaansa lahkonsa (faction) sisällä voi kehittää tekemällä tehtäviä, jotka parantavat luottamusta pelaajaan lahkossa. Hyvyyden lahkoa johtaa kuningas Alteon ja pahan lahkoa Sepulchuren tytär Gravelyn.
Pelaajan nostaessa lahkotasoaan hän saa oikeuden ostaa uusia tavaroita tietyissä kaupoissa. Esimerkiksi Sandsean (hiekkameren) kaupasta voi ostaa Ranger (jousimies) -luokan kun Sandsean lahkotaso on 10 (maksimi), kuten myös DoomWoodin (Tuomionmetsän) kaupasta voi ostaa Necromancer, Undeadslayer tai Deathknight luokat kun DoomWoodin lahkotaso on 10.
Pelaaminen > Jäsenluokat

Pelissä on noin 70 luokkaa, joista suurin osa on avoinna ilman jäsenyyttä. Esimerkiksi pyromancer-luokan voi saada tekemällä tietyn 42-päiväisen tehtävän mikäli ei ole jäsen, kun taas jäsenet saavat luokan 28 päivässä. Suurin osa pelin hyvistä luokista on joko vaikeita saatavia tai erikoistarjouksia. Vaikeasti saatavat luokat voivat vaatia joko lahkotaso 10 kuten necromancer tai tiettyjen esineiden keräämisen tai päivätehtävien tekemisen, mutta lähes kaikki näistä luokista ovat myös ostettavissa 2000 adventurecoinilla, jotka ovat pelin oikeaa rahaa maksava rahayksikkö. Näitä vaikeasti saatavia luokkia vielä ehkäpä vähän paremmat erityisluokat pystyy saamaan ainoastaan hankkimalla tietyn asian kuten pelin oheistuotteita (esim. korttipeli, kalenteri) tai tietyn määrän ac:ita tai jäsenyyttä tai hankkimalla jäsenyyden johonkin muuhun pelin tekijöiden peliin.
Tarina > Hahmot

Hahmoa luodessa voi valita velhon, joka käyttää aseinaan erilaisia loitsuja ja sauvoja, varkaan (rogue), joka turvautuu erilaisiin myrkkyihin ja kevyihin aseisiin kuten tikareihin, parantajan joka kykenee parantamaan itseään ja muita tai soturin, joka luottaa erilaisiin lähitaisteluaseisiin ja iskee hyvin voimakkaasti. Tämän jälkeen voi ostaa erityisiä luokkia kuten ninja ja merirosvo.
Vath on kaaoslordi, kaaokseen korruptoitunutselvennä mustahaltia, joka orjuutti Dwarfholdin kääpiöasukkaat herättääkseen henkiin Rock Rokin, muinaisen kivilinnun. Vath epäonnistui menetettyään lohikäärmettään hallitsevan lohikäärmeamuletin.
Kitsune oli ennen kettufurri, kunnes Drakath korruptoi sen. Nämä Drakathin maagiset voimat herättivät hänestä uuden kaaoslordin. Kitsune herätti O-Dokuron, luurankomaisen kaaospedon.
Escherion on taistelumaagi.
Maailma

Kartta sisältää 14 karttalohkoa, joissa jokaisessa on vähintään yksi paikka, jossa voi seikkailla. Huom: kaikki paikat eivät ole kartassa!
Lista karttalohkoista ja niissä olevista matkustettavista paikoista:
Frozen Northlands (Jäinen pohjoisnapa)
Arcangove
Mythsong (myyttilaulu)
Darkovia
Dwarfhold mountains (Kääpiövuoret)
Yokai island (Yokai-saari)
Doomwood (Tuomiometsä)
Skullhome (Pääkallokoti)
Greenguard forest (Greenguardin metsä)
Oaklore forest (Oakloren metsä)
The neverglades
Chiral valley (Kiraalinen laakso)
Sandsea (Hiekkameri)
Skull Punch island (Kallolyönninsaari)
Vastaanotto

MMORPG.com-sivuston Carolyn Koh totesi AdventureQuest Worldsin olevan hauska ja rento lajityyppinsä edustaja. Kotakun Mike Fahey kehui pelin ideaa käyttää mainoksia kun pelaaja kuolee. GamePro-lehden Pete Davison huomasi myös mainokset pelaajan kuollessa ja kutsui ideaa mielenkiintoiseksi.
Aiheesta muualla

Kotisivut (englanniksi)
1100-luku

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
1100-luku oli vuosisata, johon kuuluivat vuodet 1100–1199.
Valtiot ennen mongolien valloituksia.
Tärkeitä tapahtumia

1100-luvun renessanssi
Kronikoiden mukaan vuonna 1155 tehtiin ristiretki Suomeen. Ruotsin valta alkoi.
Pohjoinen Song-dynastia menetti Pohjois-Kiinan.
Japanin keisarilta vietiin poliittinen valta
Ensimmäinen, toinen ja kolmas ristiretki islamia vastaan.
Paavi Hadrianus IV myönsi Irlannin Englannin kuningas Henrik II:lle.
Goottilainen tyylikausi arkkitehtuurissa alkoi
Portugali sai itsenäisyyden Leónin kuningaskunnasta 1128, tunnustettiin 1143.
Canterburyn arkkipiispa Thomas Becket murhattiin 1170.
Ensimmäiset yliopistot perustettiin.
Merkittäviä henkilöitä

Pierre Abélard
Bernhard Clairvauxlainen
Saladin
Thomas Becket, Canterburyn arkkipiispa
Minamoto no Yoritomo, ensimmäinen Japanin shōgun
Ruotsin Eerik Pyhä
Piispa Henrik ja Lalli
Lothar Saksilainen
Fredrik Barbarossa, Pyhän saksalais-roomalaisen keisarikunnan keisari
Rikhard Leijonamieli, Englannin kuningas, Normandian herttua ja Anjoun kreivi
Kuvataiteet ja kirjallisuus

Chrétien de Troyes loi yhden ensimmäisistä Graal-taruista.
Ensimmäiset yliopistot perustettiin Euroopassa.
Goottilainen tyyli alkoi arkkitehtuurissa.
Keksinnöt

Vesimylly
Tuulimylly
Konesaha
Heittovasara
Ikkunalasi
Savupiippu
Työntörattaat
Aiheesta muualla

Wikimedia Commonsissa on kuvia tai muita tiedostoja aiheesta .
Stan Benjamin

Stan Benjamin.
Alfred Stanley ”Stan” Benjamin (20. toukokuuta 1914 – 24. joulukuuta 2009) oli yhdysvaltalainen baseballpelaaja. Hänen ammattilaisseuroinaan olivat Philadelphia Phillies (1939–1942) ja Cleveland Indians (1945).
Benjamin syntyi Framinghamissa, Massachusettsissa, ja opiskeli McDaniel Collegessa.
Alex Kunnari

| Alex Kunnari |
| --- | --- |
 Alex Kunnari Summer Sound Festivalilla vuonna 2012.
Henkilötiedot
Syntynyt: 1974 (ikä 49–50)
Ammatti:  DJ
Muusikko
Tyylilajit:  trance
Levy-yhtiöt:  Black Hole, Sony Music, Universal Music, Ultra Music, Armada Music, AVA, Above All, Infrasonic, Vandit, Big Star, Tsunami, Impetous
Aiheesta muualla
Kotisivut
  [ Muokkaa Wikidatassa ] [ ohje ]  
Alex Kunnari (s. 1974) on suomalainen elektronisen musiikin artisti ja DJ. Klubien ja yökerhojen lisäksi hänen kappaleensa ovat menestyneet myös radioiden soittolistoilla. Hän on esiintynyt Suomen lisäksi myös muissa maissa.
Elämä ja ura

Kunnari on palkittu useita kertoja: muun muassa Discopress on valinnut hänet vuoden DJ:ksi vuonna 2009 ja YleX vuoden kotimaiseksi DJ-artistiksi vuonna 2012. City on valinnut hänet parhaaksi DJ-artistiksi 2000-luvulla, ja ”City of Sin” -musiikkivideo on ollut ehdolla Emma-gaalassa vuonna 2014. Kunnari on myös yksi tunnetun konemusiikkitapahtuma Summer Sound Festivalin järjestäjistä.
Elämä ja ura > Rikokset

Vuonna 2015 Kunnari sai tuomion raiskauksesta. Käräjäoikeus tuomitsi hänelle vuoden ja kolme kuukautta ehdollista vankeutta.
Vuonna 2018 Kunnari sai haasteen Helsingin käräjäoikeuteen, jossa häntä syytetään sekä törkeästä kirjanpitorikoksesta että törkeästä veropetoksesta. Tapausta käsitellään käräjillä vuoden 2019 lokakuussa. Kunnari sai potkut radioasema Kissiltä joulukuussa 2018 hänen rikollisen taustansa tultua julki.
Diskografia > Singlet

2007: ”Lifter”
2008: ”Unstable”
2008: ”Breathe in” (feat. Mia Permanto)
2009: ”Eternity”
2009: ”Last Sunrise”
2011: ”New Life”
2011: ”Helsinki”
2011: ”Lost”
2011: ”You and Me” (feat. Emma Lock)
2011: ”Music”
2011: ”Taste the Sun” (feat. Ben Andreas)
2012: ”Colors”
2012: ”Sweet Melody” (feat. Jon Hall)
2013: ”Bounce”
2014: ”Fly Away” (feat. Jimmy W & Jacob Luttrell)
2015: ”Ibiza2Vegas”
2015: ”Runaway Train”
2016: ”Lifter 2016”
2016: ”In The Deep” (feat. Tiff Lacey)
2017: ”1990”
2017: ”Come Alive”
2017: ”The Island”
2017: ”Escape”
2017: ”Wake Me Up” (feat. Tim Hilberts)
2017: ”Code Black”
2017: ”Stays the Same” (feat. Jennifer Rene)
2017: ”Las Salinas”
2017: ”Formentera”
2018: ”Sundown”
2018: ”This Fire” (feat. Mike Schmid)
2019: ”Gotta Get Away” (feat. Eric Lumiere)
Diskografia > Singlet > Alex Kunnari & Heikki L

2010: ”Rising”
2010: ”Brand New Day” (feat. Max’C)
2013: ”City of Sin” (Feat. Joel Madden)
Aiheesta muualla

Alex Kunnarin kotisivut
Stan Barstow

Stan Barstow (28. kesäkuuta 1928 – 1. elokuuta 2011) oli brittiläinen kirjailija. Hänet tunnetaan varsinkin romaanista A Kind of Loving (1960), jota on pitkään käytetty vakiteoksena maan kouluissa. Siitä on tehty myös John Schlesingerin ohjaama elokuva Sellaista rakkautta.
So Mean (vuoden 1998 albumi)

| 20 suosikkia – So Mean Kojo |
| --- | --- | --- |

Kokoelmalevyn tiedot
 Julkaistu: 1998
 Tyylilaji: Rock/soul/funk
 Levy-yhtiö: Fazer Records/Warner Music Finland
Kojon muut julkaisut
| Suloinen Maria 1997 | 20 suosikkia – So Mean 1998 |   |
20 suosikkia – So Mean on Kojon kokoelmalevy vuodelta 1998. Levy on osa 20 suosikkia -kokoelmalevysarjaa.
Kappaleet

Good Foot – 4.40
So Mean – 4.19
Only Lonely – 4.02
Time Won't Wait (for Me) – 3.10
Green Dollar – 4.06
Take Back the Night – 3.36
De Soto Sweet – 3.11
Since I Ain't Got You – 2.48
Rommia sateessa (- Rom i regnet -) – 4.10
Nuku pommiin – 3.04
Rakastuin taas (- Kär och galen -) – 5.21
Kiire kesään – 2.45 (Kojo & Jim Pembroke)
Yö on onnellisin – 2.55 (Kojo & Jim Pembroke)
Neiti Syyskuu – 4.13 (Kojo & Jim Pembroke)
Älä mee pois – 3.15
Eeva – 3.09
Pyöri Maa, pyöri Kuu – 2.56
Älä tule – 3.42
Francoise – 5.07
Veronica Hillside – 4.03
An Education

| An Education |
| --- | --- |

Ohjaaja:  Lone Scherfig
Käsikirjoittaja:  Nick Hornby
Perustuu:  Lynn Barberin muistelmiin An Education
Tuottaja:   Finola Dwyer  Amanda Posey 
Säveltäjä:  Paul Englishby
Kuvaaja:  John de Borman
Leikkaaja:  Barney Pilling
Pääosat:   Carey Mulligan  Peter Sarsgaard  Emma Thompson  Dominic Cooper  Olivia Williams  Alfred Molina  Rosamund Pike 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Sony Pictures Classics
Levittäjä:  Sony Pictures Classics Budapest Film Fandango at Home (käännä suomeksi) Disney+
Ensi-ilta:   Yhdysvallat 16. tammikuuta 2009  Suomi 12. maaliskuuta 2010 
Kesto:  95 minuuttia
Alkuperäiskieli:  englanti
Budjetti:  7 500 000 dollaria
Tuotto:  26 096 852 dollaria 
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
An Education on vuonna 2009 ensi-iltansa saanut Lone Scherfigin ohjaama ja Nick Hornbyn käsikirjoittama draamaelokuva, joka kertoo nuoren tytön kasvutarinan 1960-luvun Lontoossa.
Näyttelijät

| 0 | 1 | 2 |
| --- | --- | --- |
|  Carey Mulligan  | … |  Jenny Mellor   |
|  Peter Sarsgaard  | … |  David Goldman   |
|  Dominic Cooper  | … |  Danny   |
|  Rosamund Pike  | … |  Helen, Dannyn tyttöystävä   |
|  Alfred Molina  | … |  Jack Mellor, Jennyn isä   |
|  Cara Seymour  | … |  Marjorie Mellor, Jennyn äiti   |
|  Emma Thompson  | … |  Miss Walters, Jennyn koulun rehtori   |
|  Olivia Williams  | … |  Miss Stubbs, Jennyn opettaja   |
|  Sally Hawkins  | … |  Sarah Goldman, Davidin vaimo   |
|  Matthew Beard  | … |  Graham   |
|  Ellie Kendrick  | … |  Tina   |
|  James Norton  | … |  oppilas   |
|  Beth Rowley  | … |  yökerholaulaja   |
Aiheesta muualla

Virallinen sivusto (englanniksi)
An Education Internet Movie Databasessa (englanniksi)
An Education Box Office Mojossa. (englanniksi)
An Education Rotten Tomatoesissa. (englanniksi)
An Education Metacriticissä. (englanniksi)
Allan Tiitta

Allan Kalervo Tiitta (s. 21. heinäkuuta 1953 Helsinki) on suomalainen filosofian tohtori, tietokirjailija ja Helsingin yliopiston kulttuurimaantieteen dosentti.
Teoksia

Suomenlinnan sotavankileiri 1918-19. Museovirasto. Julkaisu n:o 14. Museovirasto. Rakennushistorian osasto, Helsinki 1983
Toimiva maailma : lukioasteen maantieto : kurssi 3 ; tekijät Allan Tiitta, Matti Tikkanen ; kartat ja piirrokset Raimo Pitkänen ja Liisa Setälä. Otava 1985
Itsenäinen Suomi : seitsemän vuosikymmentä kansakunnan elämästä ;  kirj. Jukka Tarkka, Allan Tiitta. Otava 1987
Velosipeedistä videoon : sata vuotta ilmoittelua Helsingin sanomissa ; tekstit Tapio Kähkönen, Allan Tiitta ; typografia ja taitto Markku Reunanen. Helsingin Sanomat, Helsinki 1989
Suomi 75. Dokumentteja ; teksti Allan Tiitta. Weilin + Göös, Espoo 1991
Suomalaisen urheilun tähtihetkiä ; teksti Markku Siukonen, Allan Tiitta. Weilin + Göös, Espoo  1992
Harmaakiven maa : Zacharias Topelius ja Suomen maantiede, Helsingin yliopiston väitöskirja. Suomen tiedeseura, Helsinki 1994
Ajan ja tiedon taitaja : Weilin+Göös 1872-1997. WSOY-yhtymä Weilin+Göös, Helsinki 1997
Itsenäinen Suomi : kahdeksan vuosikymmentä kansakunnan elämästä ; kirj. Jukka Tarkka, Allan Tiitta. Otava 1997
Suomalaiset Topeliuksen silmin ; käsikirjoitus Allan Tiitta ; työryhmä Kirsi Häkkinen ym. Sanomalehtien liitto, Helsinki 1998
Kulttuurin puolesta : Launo Laakkonen ja Temet oy 1953-2003. Temet, Helsinki 2003
Suomen Akatemian historia 1, 1948-1969 : huippuyksilöitä ja toimikuntia. Suomalaisen Kirjallisuuden Seuran toimituksia 981, 1. Helsinki 2004
Itsenäinen Suomi : 90 vuotta kansakunnan elämästä ; kirj. Jukka Tarkka, Allan Tiitta. Otava 2007
Sivistyksen ja tiedon Suomi ; kirj. Ville Pernaa, Allan Tiitta ; julkaisija Suomen eduskunta. Suomen eduskunta 100 vuotta 9. Edita, Helsinki 2007
90 vuotta Suomen liike-elämän asialla : Liikesivistysrahasto 1919-2009 ; kirj. Allan Tiitta, Kari Asp. Liikesivistysrahasto, Helsinki 2009
Collegium medicum : Lääkintöhallitus 1878-1991. Terveyden ja hyvinvoinnin laitos, Helsinki 2009
Sinisten maisemien mies : J. G. Granön tutkijantie 1882-1956. Suomalaisen Kirjallisuuden Seuran historiallisia tutkimuksia 256. Helsinki 2011
Terveyden rakentaja : Juho Vainion säätiön historia 1960-2010. Juho Vainion säätiö, Helsinki 2011
Säätiöiden vaikutus Suomen tieteen ja korkeimman opetuksen kehitykseen 1917-1959. Säätiöiden ja rahastojen neuvottelukunta, Helsinki 2015
The history of geographical studies in Finland 1809-1921. The history of learning and science in Finland 1828-1918 7b. Societas scientiarum Fennica, Helsinki 2015
Elämä mainosmiehenä : Artturi Raulan tie mainonnan ja mielipidetutkimuksen urauurtajaksi. Leila Lotti, Helsinki 2017
Toimitustöitä

Maapallon itsenäiset valtiot. Otava 1983
Suomi kautta aikojen ; toimittaneet Seppo Zetterberg ja Allan Tiitta ; teksti Seppo Aalto ym. Otava 1992
Kalevi Rikkinen : kirjallinen tuotanto 1962-95 ; toim. Allan Tiitta. Publicationes Instituti geographici Universitatis Helsingiensis. C 8. Maantieteen laitos, Helsinki 1996
Suuri henkilökirja ; päätoimittaja Allan Tiitta. WSOY 2001
Maamme-laulusta joulukuun kuudenteen ; toimittaneet Salla Närhinen ja Allan Tiitta. Topelius-seuran julkaisuja 2. Helsinki 2006
Suomalaisia tieteen huipulla : 100 tieteen ja teknologian saavutusta ; toimittaneet Tapio Markkanen, Allan Tiitta, Paula Havaste. Gaudeamus, Helsinki 2014
Palkinnot

Tietokirjailijapalkinto 2010
Lauri Jäntin säätiön palkinto 2012 (teoksesta Sinisten maisemien mies : J. G. Granön tutkijantie 1882-1956)
Alattio

Alattio eli Alta (norj. Alta, pohjoissaameksi Áltá, kveeniksi Alattio) on Norjan kunta ja kunnan keskustaajamana toimiva kaupunki maan pohjoisimmassa osassa Finnmarkin läänissä Alattionvuonon ympäristössä. Kunnassa oli 21 317 asukasta vuoden 2023 alussa. Osa asukkaista on kveenejä.
Alattio on Finnmarkin väkirikkain kunta. Sen pinta-alasta vain 20 km² on viljelyksessä, metsää on 223 km². Alattion keskustaajamassa on kolme keskusta, Possukoppa (Bossekop) vanhoine markkina- ja kaupankäyntiperinteineen, Joensuu (Elvebakken) idässä lentokenttineen ja satamineen sekä Alattion nykykeskusta uusimpana näistä kolmesta, jatkuvasti kehittyvänä kävelykatuineen ja kauppakeskuksineen.
Keskustaajaman lisäksi Alattion kunnassa sijaitsevat Tverrelvdalenin, Rafsbotnin, Amtmannsnesin ja Talvikin taajamat.
Alattion kunta rajoittuu luoteessa Lappeaan ja Hasvikiin, pohjoisessa Jäämereen ja Hammerfestiin, idässä Porsankiin, kaakossa Kaarasjoen kuntaan, etelässä Koutokeinoon ja lännessä Tromssan läänin Naavuonon kuntaan.
Historiaa

Alattio oli kveenien merkittävin kaupunki 1800-luvulle saakka, jonka jälkeen kveenien keskus siirtyi idemmäksi Vesisaareen.[lähde? ] Vuonna 1863 Alattiosta erotettiin Talmulahden eli Talvikin kunta, joka yhdistettiin takaisin vuoden 1964 alussa. Alattion taajama sai kaupunkistatuksen vuonna 1999.
Koutokeinon kansannousun johtajat Aslak Hætta ja Mons Somby mestattiin 14. lokakuuta 1854 Alattiossa. Samuli Paulaharjun keräämän kansanperinteen mukaan miehet luulivat uskonnollisessa hurmoksessaan olevansa niin pyhiä, ettei pyövelin kirves voi vahingoittaa heitä. Aslak teloitettiin ensin. Kun Mons näki Aslakin pään putoavan, hän kauhistui ja oli kuin kuollut jo ennen omaa teloitustaan. Hættan ja Sombyn päät lähetettiin tutkittaviksi Osloon ja palautettiin saamelaisille vasta 1990-luvulla.
24. kesäkuuta 1974 saamelaisvaltuuskunnan puheenjohtaja Reidar Suomenrinnettä ja neljää muuta jäsentä Suomesta Norjaan kuljettanut pienlentokone katosi Alattiossa tekemänsä välilaskun jälkeen. Lentokone putosi ilmeisesti mereen Bodøn edustalla, mutta hylkyä tai mukana olleita ihmisiä ei löydetty. Salaliittoteorian mukaan katoaminen liittyi samaan aikaan olleisiin Naton harjoituksiin.[lähde? ]
31. elokuuta 2019 helikopteri putosi maahan Alattion lähellä. Kaikki kopterissa olleet, viisi norjalaista nuorta sekä ruotsalainen lentäjä, kuolivat.
Kalliopiirrosalue maailmanperintökohteena

Alattiossa sijaitsee Pohjois-Euroopan suurin kalliopiirrosalue, jossa on noin 3 000 piirrosta 2 500–6 400 vuoden takaa. Se on yksi Unescon maailmanperintökohteista.
Kylät ja paikat

Ariniemi (Amtmannes), Joensuu (Elvebakken), Kaavuono (Kåfjord), Kaidusjoki (Transfarelva), Kalkkiniemi (Storviknes), Kreeta (Kvænvik), Lankovuono (Langfjord), Morttinen (Mortensnes), Paunu (Bognelvdalen), Porsijoki (Porselven), Reipas, Ristiniemi (Korsnes), Ruoslahti (Russeluft), Rässivuono (Rafsbotn), Suppiniemi (Sopnes), Talmulahti (Talvik), Tappolahti (Tappeluft), Tverrelvdalen, Siernöijä (Stjernøya), Seiland
Tapahtumia

Finnmarksløpet-vetokoira-ajot
Alattiossa syntyneitä

Henny Moan (s. 1936), näyttelijä
Ystävyyskaupungit

Apatity, Venäjä
Boden, Ruotsi
Oulu, Suomi
Aiheesta muualla

Kuvia tai muita tiedostoja aiheesta Alattio Wikimedia Commonsissa
Finnmarkin läänin kunnat
Alattio (Alta)
Berlevåg
Båtsfjord
Etelä-Varanki (Sør-Varanger)
Gamvik
Hammerfest
Hasvik
Kaarasjoki (Karasjok)
Koutokeino
Kvalsund
Lappea (Loppa)
Lebesby
Moseija (Måsøy)
Nordkapp
Porsanki (Porsanger)
Teno (Tana)
Uuniemi (Nesseby)
Vesisaari (Vadsø)
Vuoreija (Vardø)
Norjan läänit | Norja
Kalliopiirros.
Alattion keskustaa
6. helmikuuta

6. helmikuuta on gregoriaanisen kalenterin mukaan vuoden 37. päivä. Vuodesta on jäljellä 328 päivää (karkausvuonna 329).
Nimipäivät

suomalainen kalenteri: Terhi, Teija, Tiia, Tea, Terhikki
suomenruotsalainen kalenteri: Dorotea, Dora, Tea, Dorrit
ortodoksinen kalenteri: Nyyrikki, Nyri, Terhi
pohjoissaamenkielinen kalenteri: Juoksáhkká
vanhemmissa kalentereissa: Dorothea, Laina
Tapahtumia

1819 – Singaporen kaupunki perustettiin.
1840 – Waitangin sopimus Ison-Britannian hallituksen ja maorien välillä liitti Uuden-Seelannin Ison-Britannian valtaan.
1862 – Yhdysvaltojen sisällissota: Ulysses S. Grant valtasi Fort Henryn, mikä oli Unionin (Pohjoisvaltioiden) ensimmäinen voitto.
1865 – Kunnallishallinto perustettiin Suomeen.
1899 – Yhdysvaltain senaatti ratifioi Yhdysvaltojen ja Espanjan välisen rauhansopimuksen.
1917 – Trondheimissa pidettiin ensimmäinen Pohjoismaiden saamelaisten yhteinen kokous.
1938 – Yrjö Väisälä löysi asteroidit 1462 Zamenhofin, 1463 Nordenmarkian, 1477 Bonsdorffian ja 1478 Vihurin.
1944 – Toinen maailmansota: Helsingin suurpommitusten ensimmäinen pommitusyö.
1952 – Elisabet II astui valtaan Yhdistyneessä kuningaskunnassa.
1958 – Münchenin lento-onnettomuudessa sai surmansa 23 matkustajaa, joista kahdeksan oli Manchester United -jalkapallojoukkueen pelaajaa.
1971 – Apollo 14:n miehistö vieraili Kuussa.
1985 – Steve Wozniak lähti Apple Computerilta.
1994 – Martti Ahtisaari valittiin Suomen tasavallan presidentiksi.
1998 – Jordanian Abdullah II:sta tuli maansa hallitsija isänsä Husseinin määräyksestä.
2000 – Tarja Halonen valittiin Suomen tasavallan presidentiksi.
2000 – Wayne Gretzkyn pelinumero 99 poistettiin käytöstä koko NHL-liigasta.
2000 – Toinen Tšetšenian sota: venäläiset julistavat voittaneensa Groznyin taistelun ja vapauttaneensa kaupungin.
2001 – Likud-puolueen johtajasta Ariel Sharonista tuli Israelin pääministeri.
2004 – Terroristi-isku Moskovan metrossa, 40 ihmistä kuoli ja sata loukkaantui.
2023 – Turkin maanjäristyksissä sai surmansa yli 20 000 ihmistä.